आयोग के सूत्रों ने बताया कि प्रथम चरण के मतदान में जिन वोटरों के पास मतदाता फोटो पहचान पत्र नहीं हैं, वे 12 अन्य वैकल्पिक दस्तावेज प्रस्तुत करके मतदान में शामिल हो सकते हैं। आयोग का कहना है कि वोटिंग से पहले सभी मतदाताओं को मतदाता फोटो पहचान पत्र पहुंचाने का लक्ष्य रखा गया था, लेकिन जिन लोगों को पहचान पत्र नहीं मिले हैं, वे मनरेगा जॉब कार्ड, बैंक–पोस्ट ऑफिस पासबुक, पासपोर्ट, ड्राइविंग लाइसेंस, पैन कार्ड, हैल्थ इंश्योरेंस स्मार्ट कार्ड, फोटो पेंशन दस्तावेज, फोटो वोटर स्लिप, आधार कार्ड के अलावा केन्द्र एवं राज्य सरकार अथवा पब्लिक लिमिटेड कंपनियों द्वारा जारी कर्मचारी पहचान पत्र का उपयोग कर सकते हैं।